Bu gələn Eyvaz, bu gələn
Nigar xanım sənə deyim 
Bu gələn Eyvaz, bu gələn. 
Əynindədir polad geyim,
Bu gələn Eyvaz, bu gələn.

Eyvazım on beş yaşında,
Qüdrət qələmi qaşında,
Durna teli var başında,
Bu gələn Eyvaz, bu gələn.

Meydanda igidlər mərdi,
Qabaqda ər oğlu ərdi,
Dava günü qızmış nərdi,
Bu gələn Eyvaz, bu gələn.

Misri qılınc dəstindədi,
Ərəb atın üstündədi,
Şirin canın qəstindədi,
Bu gələn Eyvaz, bu gələn.

Cəmi dəlilərin xası,
Meydanda var mərd davası, 
Koroğlunun qoç balası 
Bu gələn Eyvaz, bu gələn.
Gəraylılar